Jičín

:*Eble vi serĉas: urbon Nový Jičín en Moraviasilezia regiono.*

eta|260px|maldekstra|La placo vidita de la pinto de pordego *Valdická*
**Jičín** estas urbo kun  () en orienta Bohemio en Ĉeĥio. Ĝi estas turisma centro kaj elirloko ĝis la naturparko Bohemia paradizo. La urbo industrie produktas agrikulturajn maŝinojn, nutraĵojn, teksaĵojn kaj meblojn. La urbon konatigis la fabela figureto Rumcajs, kiun kreis verkisto Václav Čtvrtek kaj pentristo Radek Pilař. Laŭ la urbo nomiĝas Jiĉina montetaro.

## Historio
Kiel pruvas arkeologiaj trovaĵoj, la ĉi tiea regiono estis loĝigita jam en praepoko. Slavoj loĝis en ĝi jam ekde la 6-a jarcento. La komenco de la hodiaŭa Jičín tuŝas la 13-an jarcenton. Ĉirkaŭ la jaro 1300 la devena vilaĝo estis avancigita je urbo. La ligna, remparita urbo apartenis plej baldaŭ al Vartemberkidoj kaj ekde la jaro 1487 al Trčkidoj el Lípa, dum kies administrado okazis en la urbo granda evoluo. Vilém Trčka komencis en la urbo masonitan konstruadon kaj ties novajn remparojn. En la jaro 1607 Jičín fariĝis posedaĵo de *Zikmund Smiřický*. Post la batalo sur Blanka Monto ĝi fariĝis posedaĵo de imperiestra soldatestro *Albrecht Eusebius de Wallenstein* [Valenŝtajn] (ĉeĥe *Valdštejn*), kiu farigis el ĝi la ĉefurbon de sia regno. Albrecht decidiĝis helpe de famaj arkitektoj alikreigi la urbon en stilon de norditala renesanco. En la jaro 1710 la urbo denove ŝanĝis posedantojn kaj nova posedanto fariĝis la familio *von Trauttmansdorf*. En la jaro 1784 estis ĉi tien translokigita regiona oficejo kaj la urbo fariĝis sidejo de multaj oficejoj kaj lernejoj. En la urbo estiĝis industrio celita por produktado de maŝinoj bezonataj por agrikulturo, mebloindustrio, grandaj pomologiaj arbidejoj, sed ekz. ankaŭ produktado de pianoj.

Simbolo de la urbo estas la **Valdica pordego**, ĝi estis konstruita en la jaroj 1568–1578. La turo estas 52 m alta kaj kondukas tien 156 ŝtupoj, de supre ĝueblas bela panoramo.

**Tilia aleo** el la tempo de Valdštejn kunigas Jičín kun Libosad. Ĝi estas 1 700 m longa, kvarvica kun 1 200 tilioj.

**Festivalo Jičín – urbo de fabelo** estas aranĝata regule en la unua oktobra semajno.

## Loĝantaro 
## Membrigo de urbo 
Urbon Jičín nuntempe kreas 12 lokaj partoj sur kvin katastraj teritorioj:

* k. t. *Jičín* – partoj Holínské Předměstí, Nové Město, Pražské Předměstí, Sedličky, Soudná, Staré Město kaj Valdické Předměstí (la ĉefa parto)
* k. t. *Hubálov* – parto Hubálov
* k. t. *Moravčice* – partoj Moravčice kaj Valdické Předměstí (parto, BSU Moravčice díl 2, průmyslová zóna)
* k. t. *Popovice u&nbsp;Jičína* – parto Popovice
* k. t. *Robousy* – partoj Dvorce kaj Robousy

En la jaroj 1980–1990 konsisto de la urbo estis ankaŭ hodiaŭ memstara municipo Úlibice.

## Naskiĝintoj 
* Ernst Polak, literaturkritikisto

## Partneraj urboj 
* 20px Erbach (Odenwald), Germanio (Hesio)
* 20px Königsee, Germanio (Turingio)
* 20px Martin, Slovakio
* 20px King's Lynn, Britio
* 20px Wijk bij Duurstede, Nederlando

## Rilataj artikoloj
* Rumcajs


Kategorio:Municipoj en distrikto Jičín
Kategorio:Urboj en distrikto Jičín
Kategorio:Bohemia paradizo
Kategorio:Distriktaj urboj en Ĉeĥio
Kategorio:Urboj en Bohemio
Kategorio:Setlejoj en Jiĉina montetaro
Kategorio:Setlejoj sur Cidlina